wickkiey/tamil-wikipedia-chunked huggingface dataset:
# லெம்பா பந்தாய்

## பிரிவுகள்

### அடுக்குமாடி சொகுசு குடியிருப்புகள்

பந்தாய் டாலாம் (*Pantai Dalam*) நகர்ப்புறத்தில் பெரும்பான்மையோர் மலாய்க்காரர்கள். இவர்களில் இரு தரப்பினர்: வசதியானவர்கள் ஒரு தரப்பினர்; மற்றும் தொழிலாளர் வர்க்கத்தினர் இன்னொரு தரப்பினர். வசதியானவர்கள் உயர் அடுக்குமாடி சொகுசு குடியிருப்புப் பகுதியில் உள்ளனர்.  
வசதியானவர்கள், பந்தாய் இல்பார்க்கில் (*Pantai Hillpark*) உள்ள அண்டலூசியா அடுக்குமாடி வீடுகள் (*Andalusia Condominium*); கம்போங் பந்தாய் (*Kampung Pantai*), பந்தாய் ஆல்ட் (*Pantai Halt*) சொகுசு பங்களாக்களில் வாழ்கின்றனர்.  
தொழிலாளர் வர்க்கத்தினரைப் பொறுத்தவரை, அடுக்குமாடி குடியிருப்புகளில் வாழ்கின்றனர். இவர்களில் பெரும்பாலோர் குறைந்த கட்டண அடுக்குமாடி குடியிருப்புகளில் வசிக்கின்றனர்.  
இந்தப் பகுதியில் வசிப்பவர்களில் பெரும்பாலானவர்கள்:  
- பல வருடங்களுக்கு முன்னர் குடியிருந்த வீடுகளில் இருந்து மீள்குடியேற்றப்பட்டவர்கள்; மக்கள் வீட்டுத் திட்டத்தின் கீழ் அவர்களுக்கு விற்கப்பட்ட அடுக்குமாடி குடியிருப்பில் வசிக்கும் தொழிலாளர்கள்.
- மலாயா பல்கலைக்கழக மாணவர்கள்.
- போலீஸ் அதிகாரிகள்/பணியாளர்கள்; (தேசா அமான் 1 & 2-இல்).
# லெம்பா பந்தாய்

## பிரிவுகள்

### புதிய பந்தாய் விரைவுச்சாலை

பந்தாய் டாலாம் கிள்ளான் பள்ளத்தாக்கின் மற்ற பகுதிகளுடன் புதிய பந்தாய் விரைவுச்சாலை (New Pantai Expressway) மற்றும் கோலாலம்பூர் - கிள்ளான் நெடுஞ்சாலை (Kuala Lumpur–Klang Highway) போன்ற சாலைகளின் வழியாக நன்கு இணைக்கப்பட்டு உள்ளது.
# லெம்பா பந்தாய்

## பிரிவுகள்

### லெம்பா பந்தாய் தொகுதியின் மற்ற பகுதிகள்

- தென் பங்சார் (*Bangsar South*),
- புக்கிட் அமான் (*Bukit Aman*),
- கேஎல் எக்கோ சிட்டி (*KL Eco City*),
- மிட் வெளி சிட்டி (*Mid Valley City*)
- பெர்டானா தாவரவியல் பூங்கா (*Perdana Botanical Gardens*)
# லெம்பா பந்தாய்

## போக்குவரத்து

### பொது போக்குவரத்து

கிளானா ஜெயா தடத்தில் உள்ள 4 எல்ஆர்டி (LRT) நிலையங்கள்:  
- பங்சார்,
- அப்துல்லா உக்கும்,
- கெரிஞ்சி
- யுனிவர்சிட்டி;  
கோலா கிள்ளான் தடத்தில் உள்ள 3 கேடிஎம் (KTM) நிலையங்கள்:  
- அப்துல்லா உக்கும்,
- அங்காசாபுரி,
- பந்தாய் டாலாம்;  
சிரம்பான் தொடருந்து சேவை 1 கேடிஎம் (KTM) நிலையம்:  
- மிட் வேலி கொமுட்டர் நிலையம்.
# செரோனியா சமர் (கிமு 338)

**செரோனியா சமர்** (Battle of Chaeronea (338 BC) என்பது கிமு 338 இல், போயோட்டியாவில் உள்ள செரோனியா நகருக்கு அருகில் நடந்த ஒரு சமர் ஆகும். இது இரண்டாம் பிலிப்பின் தலைமையிலான மாக்கெடினியாவிற்கும் ஏதென்சு மற்றும் தீப்சு ஆகிய நகர அரசுகளின் தலைமையிலான கூட்டணிக்கும் இடையே நடந்த சமராகும். கிமு 339-338 இல் பிலிப்பின் இறுதிப் போர்த் தொடர்களின் உச்சக்கட்டமாக இந்தப் போர் இருந்தது. இதன் முடிவில் மாசிடோனியர்கள் மற்றும் அவர்களது கூட்டாளிகளுக்கு தீர்க்கமான ஒரு வெற்றி கிடைத்தது.  
மூன்றாம் புனிதப் போரை முடித்துக்கொண்டு, வட ஏஜியனில் தனது மேலாதிக்கத்தை ஏற்படுத்திக் கொள்ள ஏதுவாக ஏதென்சுடன் தனக்கு இருந்துவந்த பத்து ஆண்டுகால மோதலை பிலிப் முடிவுக்கு கொண்டுவந்தார். அமைதி உடன்பாட்டைக் கொண்டுவந்ததன் வழியாக, கிமு 346 இல், போரினால் பாதிக்கப்பட்ட கிரேக்கத்தில் அமைதியைக் கொண்டுவந்தார். அதன் பிறகு பிலிப்பின் மிகவும் விரிவாக்கப்பட்ட இராச்சியம், ஆற்றல்வாய்ந்த படை, ஏராளமான வளங்கள் போன்றவை அப்போது அவரை கிரேக்கத்தின் *நடைமுறைப்படியான* தலைவராக்கியது. கிமு 346க்குப் பிறகு பல சுதந்திர நகர அரசுகளுக்கு பிலிப்பின் அதிகாரம் ஒரு அச்சுறுத்தலாகப் பார்க்கபட்டது. குறிப்பாக ஏதென்சின், அரசியல்வாதியான டெமோஸ்தனிஸ் பிலிப்பின் செல்வாக்கிலிருந்து ஏதென்சை விலகுவதற்கான முயற்சிகளில் ஈடுபட்டார். கிமு 340 இல், பிலிப்பின் பிரதேசங்களுக்கு எதிராக போர் நடவடிக்கை எடுக்கவும், பிலிப்பால் முற்றுகையிடப்பட்ட பைசாந்தியத்தில் உள்ள அகாமனிசியர்களுடன் கூட்டுச் சேரவும் ஏதெனிய சட்டசபையில் டெமோஸ்தீனஸ் வலியுறுத்தினார். இந்த நடவடிக்கைகள் பிலிப்புடனான உடன்படிக்கை விதிமுறைகளுக்கு எதிராக இருந்தன. மேலும் அவை போர் பிரகடனத்திற்கு இணையானவையாக இருந்தன. கிமு 339 கோடையில், பிலிப் தனது படைகளை தென் கிரேக்கத்தை நோக்கி வழிநடத்தினார். இது அவருக்கு எதிராக ஏதென்சு மற்றும் தீப்சு தலைமையில் சில தெற்கு கிரேக்க அரசுகளைக் கொண்ட ஒரு கூட்டணியை உருவாக்கத் தூண்டுகோலானது.  
பல மாத முட்டுக்கட்டைக்குப் பிறகு, தீப்சு மற்றும் ஏதென்சுக்கு அணிவகுத்துச் செல்லும் முயற்சியின் ஒரு பகுதியாக பிலிப் இறுதியாக போயோட்டியாவிற்கு முன்னேறினார். அவரை எதிர்த்து, செரோனியாவுக்கு அருகில் பாதைதைத் தடுத்தது, நேச நாட்டு இராணுவம் வலுவான அளவில் நிலைகொண்டது. அடுத்தடுத்த போர் குறித்த விவரங்கள் குறைவாகவே உள்ளன. ஆனால் நீண்ட சமருக்குப் பிறகு மாசிடோனியர்கள் கூட்டணிப் படைகளை இரு பக்கங்களிலிம் சுற்றிவளைத்து நசுக்கினர். இதனால் அவர்கள் தோல்வியடைந்தனர்.  
இந்த போர் பண்டைய உலகில் மிகவும் தீர்க்கமான ஒன்றாக விவரிக்கப்பட்டுள்ளது. இப்போரில் ஏதென்சு மற்றும் தீப்சின் படைகள் அழிக்கப்பட்டதைத், தொடர்ந்து போர் முடிவுக்கு வந்தது. தெற்கு கிரேக்கம் மீது எசுபார்த்தாவைத் தவிர அனைத்து அரசுகளும் ஏற்றுக்கொண்ட ஒரு தீர்வை பிலிப் தான் விரும்பியபடி திணிக்க முடிந்தது. இதன் விளைவாக கொரிந்து கூட்டணி பிலிப்பால் உருவாக்கப்பட்டது. இதில் இருந்த அனைத்து பங்கேற்பாளர்களையும் மாசிடோன் உள்ளட்ட அரசுகளை ஒருவருக்கொருவர் நட்பு நாடுகளாக ஆக்கியது. பிலிப் அமைதிக்கான உத்தரவாதமாக இருந்தார். இதையொட்டி, பிலிப் நீண்டகாலமாகத் திட்டமிட்டிருந்த அகாமனிசியப் பேரரசுக்கு எதிரான ஹெலனிக் முழுமைக்குமான கூட்டணிப் படைகளின் *ஸ்ரடிகெசாக* (தளபதி) தேர்ந்தெடுக்கபட்டார். இருப்பினும், போர்த்தொடருக்கான பொறுப்பை ஏற்கும் முன், பிலிப் படுகொலை செய்யப்பட்டார். அதன் பிறகு பாரசீகத்துடனான போருக்கான பொறுப்பு அவரது மகன் அலெக்சாந்தர் வசம் வந்து சேர்ந்தது.
# செரோனியா சமர் (கிமு 338)

## பின் விளைவுகள்

பண்டைய வரலாற்றில் மிகவும் தீர்க்கமான போர்களில் ஒன்றாக இது இருந்தது என்று காக்வெல் கூறுகிறார். பிலிப்பின் முன்னேற்றத்தைத் தடுக்கும் வலிமையான இராணுவம் இல்லாது போனதால், போர் திறம்பட முடிவுக்கு வந்தது. இருப்பினும், பிலிப்புக்கு எந்த நகரத்தையும் முற்றுகையிடவோ அல்லது அதைக் கைப்பற்றும் எண்ணமோ இல்லை. அவர் பாரசீகர்களுக்கு எதிராக நடத்த திட்டமிட்டிருந்த போர்த் தொடருக்காகாக தெற்கு கிரேக்கர்களை தனது கூட்டாளிகளாக விரும்பினார். மேலும் அவர் போர்த்தொடருக்குச் செல்லும்போது தனக்கு பின்னால் ஒரு நிலையான கிரேக்கத்தை விட்டுச் செல்ல விரும்பினார்; எனவே மேலும் சண்டையிடுவது அவரது நோக்கங்களுக்கு எதிரானதாக கருதினார். முந்தைய போர்களில் தீப்சால் அழிக்கபட்ட பிளாட்டீயா, தெஸ்பியா ஆகிய போயோசியன் நகரங்களை மீண்டும் நிறுவவும் அவர் உத்தரவிட்டார். பொதுவாக, பிலிப் தீபன்களை கடுமையாக நடத்தினார். மாசிடோனியர்களிடிம் போர்க்கைதிகளாக பிடிபட்ட தீபன்களை மீட்கவும், இறந்தவர்களை அடக்கம் செய்வதற்கும் கூட அவர்கள் பணம் செலுத்தவேண்டி இருந்தது. இருப்பினும், அவர் போயோடியன் கூட்டமைப்பை கலைக்கவில்லை. அதன் அரசாங்க அமைப்பிலோ, அல்லது அதன் செல்வாக்குக்கு உட்பட்டிருந்த சாமோஸ், லெனோஸ் முதலிய சில தீவுகள் விசயத்திலோ தலையிடவில்லை. கெர்சோனிசை மட்டும் தன் வசப்பணுத்திக் கொண்டார். பிலிப்பின் நோக்கங்கள் முற்றிலும் தெளிவாக இல்லை. ஆனால் இதில் ஒரு சாத்தியமான விளக்கம் என்னவென்றால், அவர் பாரசீகர்களுக்கு எதிரான தனது போர்த்தொடரில் ஏதெனியன் கடற்படையைப் பயன்படுத்தவேண்டிவரும் என்று கருதினார். ஏனெனில் மாசிடோனியா கணிசமான அளவு கடற்படையைக் கொண்டிருக்கவில்லை; எனவே அவர் ஏதெனியர்களுடன் நல்லுறவில் இருக்க வேண்டியிருந்தது. பின்னர் அவர் மோதலில் பங்கேற்காத எசுபார்த்தாவைச் சமாளிப்பதில் கவனம் செலுத்தினார். கலந்துரையாடல்களில் ஈடுபட அழைத்த பிலிப்பின் அழைப்பை எசுபார்த்தா மறுத்தது. பிலிப் லாசிடெமோனியாவை அழித்தார். அதன் அதிகார எல்லைக்குட்பட்ட பகுதிகளை கைப்பற்றி ஆர்கோஸ் போன்ற அரசுகளுக்கு பகிர்ந்து அளித்தார். எசுபார்த்தாவைத் தாக்கவில்லை என்றாலும், அதன் அதிகார எல்லையைச் சுருக்கிவிட்டார்.
# கெர்ப் உசைன் கோயில்

**கெர்ப் உசைன் கோயில்**, (The temple of **Gerf Hussein**) (எகிப்திய மொழியில் கடவுள் *தாவின் இல்லம்*), பண்டைய எகிப்தை ஆண்ட புது எகிப்திய இராச்சியத்தின் நூபியா பகுதி ஆளுநர் *செதாவ்* என்பவர் இக்கோயிலைக் கட்டி, 19-ஆம் வம்சத்தின் (கிமு 1292 - கிமு 1189) மன்னர் இரண்டாம் ராமேசுவிற்கு அர்ப்பணித்தார். இக்கோயில் மேல் எகிப்தில் பாயும் நைல் நதியின் கரையில், அஸ்வானுக்கு தெற்கே 90 கிலோ மீட்டர் தொலைவில் அமைந்துள்ளது. இக்கோயிலின் ஒரு பகுதி பாறையைக் குடைந்து கட்டப்பட்டது. இக்கோயில் எகிப்தியக் கடவுள்களான தாவ், ஆத்தோர் மற்றும் பார்வோன் இரண்டாம் ராமேசஸ் ஆகியோர்களுக்கு அர்ப்பணிக்கப்பட்டதாகும்.முழுவதும் சிதிலமடைந்த இக்கோயில், தற்போது பகுதியளவு சீரமைத்து கட்டப்பட்டது.
# கெர்ப் உசைன் கோயில்

## இதனையும் காண்க

- பண்டைய எகிப்தியக் கடவுள்கள்
- எகிப்தியக் கோவில்கள்
- பண்டைய எகிப்தியக் கட்டிடக்கலை
# பிறழ்சாட்சி

**பிறழ்சாட்சி** (*Hostile witness*) என்பது ஒரு தரப்புக்கு சாட்சி சொல்ல வந்து அதற்கு மாறாக சாட்சியம் அளிக்கின்றவரைக் குறிப்பிடுவதாகும். இந்தியக் குற்றவியல் நடைமுறைச் சட்டத்தின் பிரிவு 161ன் கீழ் குற்ற வழக்குகளில் காவல் துறை அதிகாரி அல்லது அரசு கூறும் பொறுப்பான அதிகாரி வாக்குமூலம் அளிப்பதைப் பதிவு செய்வர். இவர்களை அரசுத் தரப்புச் சாட்சிகள் என்பர். குற்றம் சாட்டப்பட்டவருக்கு எதிராக நீதிமன்றத்தில் குற்றப்பத்திரிகை தாக்கல் செய்யும் போது, இந்தச் சாட்சிகளின் வாக்குமூலங்களும் இதர ஆவணங்களும் குற்றம் சாட்டப்பட்டவருக்கு ஒரு படி வழங்கப்படும்.  
நீதிமன்றத்தில் குற்ற வழக்கு விசாரணைக்கு வரும் போது, ஏற்கனவே காவல்துறை ஆய்வாளரிடம் கொடுத்த வாக்குமூலம் அடிப்படையில் அரசுத் தரப்புச் சாட்சிகள் சாட்சியம் சொல்ல வேண்டும். அவர்கள் அவ்வாறு சொல்லாமல் மாற்றி சாட்சியம் அளிக்கும்போது, அத்தகைய சாட்சிகளை **பிறழ் சாட்சி** என்பர்.  
சாட்சிகள் பிறழ் சாட்சிகளாக மாறிவிட்டால் குற்றவாளிகளின் வழக்கறிஞருக்கு குறுக்கு விசாரணை செய்ய வேண்டிய அவசியம் இல்லை. ஆனால் அப்படிப்பட்ட பிறழ் சாட்சியை, நீதிமன்றத்தின் அனுமதியோடு அரசு வழக்கறிஞர் குறுக்கு விசாரணை செய்லாம்.
# பிறழ்சாட்சி

## பிறழ்சாட்சிக்குத் தண்டனை

ஒரு குற்ற வழக்கில், காவல் துறையின் விசாரணைக்கு முன்னர், ஒரு சாட்சி இந்தியக் குற்றவியல் நடைமுறைச் சட்டம், பிரிவு 164-இன் கீழ் நீதித்துறை நடுவரிடம் நேரில் கூறிய வாக்குமூலத்தை அல்லது சமர்ப்பித்த ஆவணத்தை வழக்கு நடைபெறும் போது, முன்னர் தான் கூறிய சாட்சியத்தை மறுத்துக் கூறி பிறழ்சாட்சியாக மாறினால் நீதிமன்றத்தை அவமதித்த குற்றச்சாட்டிற்கு ஆளாக நேரிடும்.
# மாநிலங்களவைத் தேர்தல்கள் 2006

**மாநிலங்களவைத் தேர்தல்கள் 2006** (*2006 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவையின் உறுப்பினர்களைத் தேர்ந்தெடுப்பதற்காக 2006ஆம் ஆண்டு பல்வேறு நாட்களில் நடைபெற்ற தேர்தல்கள் ஆகும். சிக்கிமிலிருந்து ஒரு உறுப்பினரையும், 15 மாநிலங்களிலிருந்து 58 உறுப்பினர்களையும், ஜார்கண்டிலிருந்து இரண்டு உறுப்பினர்களையும், கேரளாவிலிருந்து மூன்று உறுப்பினர்களையும், மாநிலங்களவைக்குத் தேர்ந்தெடுக்க இத்தேர்தல்கள் நடைபெற்றன.
# மாநிலங்களவைத் தேர்தல்கள் 2006

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.
# மாநிலங்களவைத் தேர்தல்கள் 2006

## தேர்தல்கள்

### தேர்ந்தெடுக்கப்பட்ட உறுப்பினர்கள்

2006-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். *பட்டியல் முழுமையடையவில்லை.*
**மாநிலங்களவை உறுப்பினர்கள் பதவிக்காலம் 2006-2012**  
| சிக்கிம் | ஓங்டன் செரிங் லெப்சா | சிஜமு |  |
| --- | --- | --- | --- |
| தில்லி | கரண் சிங் | இதேகா |  |
| தில்லி | ஜனார்தன் திவேதி | இதேகா |  |
| தில்லி | பர்வேஸ் ஹஷ்மி | இதேகா |  |
| ஆந்திரப்பிரதேசம் | சையத் அஜீஸ் பாஷா | சிபை |  |
| ஆந்திரப்பிரதேசம் | கே.கேசவ ராவ் | இதேகா |  |
| ஆந்திரப்பிரதேசம் | தாசரி நாராயண ராவ் | இதேகா |  |
| ஆந்திரப்பிரதேசம் | ரஷித் ஆல்வி | இதேகா |  |
| ஆந்திரப்பிரதேசம் | ஜி. சஞ்சீவ ரெட்டி | இதேகா |  |
| ஆந்திரப்பிரதேசம் | எம்.வி. மைசூரா ரெட்டி | தெதே |  |
| பீகார் | எஸ்.எஸ். அலுவாலியா | பாஜக |  |
| சார்க்கண்டு | மாபெல் ரெபெல்லோ | இதேகா |  |
| கேரளம் | பி. ஜே. குரியன் | இதேகா |  |
| கேரளம் | கே. ஈ. இசுமாயில் | சிபிஐ |  |
| கேரளம் | பி. ஆர். இராஜன் | சிபிஎம் | } |
# மாநிலங்களவைத் தேர்தல்கள் 2006

## இடைத்தேர்தல்

2006-ம் ஆண்டு கீழ்க்கண்ட இடைத்தேர்தல் நடைபெற்றது.  
- 28/03/2006 அன்று ஒரிசாவில் காலியாக உள்ள பதவிக்கு இடைத்தேர்தல் நடத்தப்பட்டது. 23 திசம்பர் 2005 அன்று சத்ரபால் சிங் லோதா வெளியேற்றப்பட்டதால் இத்தேர்தல் நடைபெற்றது. இவரது பதவிக்காலம் 1 சூலை 2010 அன்று முடிவடைந்தது.
- 15.06.2006 அன்று 16.03.2006 அன்று வரை பதவி உள்ள உறுப்பினர் ஜெயா பச்சன் தகுதி நீக்கம் செய்யப்பட்டதால் இடைத்தேர்தல் நடைபெற்றது. 29.03.2006 அனில் அம்பானி பதவி விலகியதால் உத்தரப் பிரதேசத்தில் காலியாக உள்ள பதவிக்கு 15/06/2006 அன்று இடைத்தேர்தல் நடத்தப்பட்டது.
- 15/06/2006 அன்று இடைத்தேர்தல் 03.05.2006 அன்று உறுப்பினர் பிரமோத் மகாஜன் மரணமடைந்ததாலும், உறுப்பினர் குலாம் நபி ஆசாத் 29.04.2006 அன்று பதவி விலகியதாலும் மகாராட்டிரா மற்றும் ஜம்மு மற்றும் காஷ்மீர் ஆகிய மாநிலங்களில் இடைத்தேர்தல் நடத்தப்பட்டது.
- 18/09/2006 அன்று மகாராஷ்டிராவிலிருந்து காலியாக உள்ள இடத்திற்கான இடைத்தேர்தல் நடைபெற்றது. வசந்த் சவான் 11 சூலை 2006 அன்று இறந்ததால் இடைத்தேர்தல் நடத்தப்பட்டது. இவரது பதவிக்காலம் 2 ஏப்ரல் 2012 வரை இருந்தது.
- 10 அக்டோபர் 2006 அன்று, லலித் சூரி இறந்ததால் உத்தரப் பிரதேசத்திலிருந்து காலியாக உள்ள இடத்துக்கு 11/12/2006 அன்று இடைத்தேர்தல் நடத்தப்பட்டது. இவரது பதவிக்காலம் 4 சூலை 2010 அன்று முடிவடைந்தது.
# மாநிலங்களவைத் தேர்தல்கள் 2007

**மாநிலங்களவைத் தேர்தல்கள் 2007** (*2007 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2007ஆம் ஆண்டு பல்வேறு **நாட்களில் நடைபெற்ற தேர்தல்கள்** ஆகும்.
# மாநிலங்களவைத் தேர்தல்கள் 2007

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்கத் தேர்தல் நடைபெற்றது.
# மாநிலங்களவைத் தேர்தல்கள் 2007

## தேர்தல்கள்

### தேர்ந்தெடுக்கப்பட்ட உறுப்பினர்கள்

2007-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 2007-2013 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2013ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*
**2007-2013 காலத்திற்கான மாநிலங்களவை உறுப்பினர்கள்**  
| - | அசாம் | மன்மோகன் சிங் | இதேகா |
| --- | --- | --- | --- |
| அசாம் | குமார் தீபக் தாஸ் | ஏஜிபி |  |
| - | தமிழ்நாடு | அ.இளவரசன் | அதிமுக |
| தமிழ்நாடு | கனிமொழி | தி.மு.க |  |
| தமிழ்நாடு | திருச்சி சிவா | தி.மு.க |  |
| தமிழ்நாடு | பி.எஸ்.ஞானதேசிகன் | இதேகா |  |
| தமிழ்நாடு | வி.மைத்ரேயன் | அதிமுக |  |
| தமிழ்நாடு | து. ராஜா | சிபிஐ |  |
| - | } |  |  |
# மாநிலங்களவைத் தேர்தல்கள் 2007

## இடைத்தேர்தல்

2007ஆம் ஆண்டு கீழ்க்கண்ட இடைத்தேர்தல் நடைபெற்றது.  
- சுமித்ரா மகாஜனின் மற்றும் சுக்பன்ஸ் கவுர் பிந்தர் இறந்ததால், பஞ்சாப் மற்றும் அரியானாவிலிருந்து காலியாக உள்ள இடங்களுக்கு 29 மார்ச் 2007 அன்று இடைத்தேர்தல் நடைபெற்றது.
- மேற்கு வங்காளம் - முகமது அமீன் - சிபிஎம் (தேர்தல் 17/05/2007; 2011 வரை)(சித்தபிரதா மஜும்தாரின் மரணம்)
# குசும் இராய்

**குசும் இராய்** (பிறப்பு 14 ஆகத்து 1968) என்பவர் இந்திய அரசியல்வாதியும் இந்திய நாடாளுமன்றத்தின் மேலவையான மாநிலங்களவையின் மேனாள் உறுப்பினர் ஆவார்.  
இவர் பாரதிய ஜனதா கட்சியின் தலைவரும் பாரதிய ஜனதா கட்சியின் மூத்த பெண் தலைவரும் உ. பி. மகளிர் ஆணையத்தின் முன்னாள் தலைவரும் கட்சியின் மகிளா மோர்ச்சாவின் தேசியத் துணைத் தலைவரும் ஆவார். முன்னதாக உத்தரப்பிரதேச மாநிலத்தில் பொதுப்பணித் துறையின் அமைச்சராகவும் இருந்துள்ளார்.
# மாநிலங்களவைத் தேர்தல்கள் 2011

**மாநிலங்களவைத் தேர்தல்கள் 2011** (2011 Rajya Sabha elections) இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2011ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். கோவாவிலிருந்து 1 உறுப்பினரும், குஜராத்திலிருந்து 3 உறுப்பினர்களும் மேற்கு வங்கத்திலிருந்து 6 உறுப்பினர்களும் தேர்ந்தெடுக்கச் சூலை 22 அன்று தேர்தல் நடைபெற்றது.
# மாநிலங்களவைத் தேர்தல்கள் 2011

## தேர்தல்கள்

கோவா, குஜராத், மேற்கு வங்கம் ஆகிய மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.
# மாநிலங்களவைத் தேர்தல்கள் 2011

## தேர்தல்கள்

### தேர்ந்தெடுக்கப்பட்ட உறுப்பினர்கள்

2011ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர்.
| 1 | கோவா | சாந்தாராம் நாயக் | இதேகா | 28 ஜூலை 2017 |
| --- | --- | --- | --- | --- |
| 2 | குஜராத் | அகமது படேல் | இதேகா | 18 ஆகஸ்ட் 2017 |
| ஸ்மிருதி இரானி | பா.ஜ.க |  |  |  |
| திலீப் பாண்டியா |  |  |  |  |
| 3 | மேற்கு வங்காளம் | சுகேந்து சேகர் ராய் | ஏஐடிசி |  |
| டெரெக் ஓ பிரையன் |  |  |  |  |
| தேபப்ரதா பந்தோபாத்யாய் |  |  |  |  |
| ஸ்ரீஞ்சாய் போஸ் |  |  |  |  |
| சீதாராம் யெச்சூரி | சிபிஐ(எம்) |  |  |  |
| பிரதீப் பட்டாச்சார்யா | இதேகா | } |  |  |
# மாநிலங்களவைத் தேர்தல்கள் 2011

## தேர்தல்கள்

### ஓய்வு பெற்ற உறுப்பினர்கள்

மாநில - உறுப்பினர் - கட்சி
| கோவா | சாந்தாராம் நாயக் | இதேகா |  |  |
| --- | --- | --- | --- | --- |
| 2 | குசராத்து | அகமது படேல் | இதேகா |  |
| 3 | பிரவின் நாயக் | குசராத்து | பாஜக |  |
| 4 | சுரேந்திர மோதிலால் படேல் | குசராத்து | பாஜக |  |
| 5 | அபானி ராய் | மேற்கு வங்காளம் | புசோக |  |
| 6 | காலியாக உள்ளது (அர்ஜுன் குமார் சென்குப்தாவின் மரணம்) | மேற்கு வங்காளம் |  |  |
| 7 | முகமது அமீன் | மேற்கு வங்காளம் | சிபிஎம் |  |
| 8 | பிருந்தா காரத் | மேற்கு வங்காளம் | சிபிஎம் |  |
| 9 | சீதாராம் யெச்சூரி | மேற்கு வங்காளம் | சிபிஎம் |  |
| 10 | ஸ்வபன் சாதன் போஸ் | மேற்கு வங்காளம் | அஇதிகா | } |
# மாநிலங்களவைத் தேர்தல்கள் 2011

## இடைத்தேர்தல்

கர்நாடகா, மத்தியப் பிரதேசம், மகாராஷ்டிரா & தமிழ்நாடு அசாம் மற்றும் பீகார் ஆகிய மாநிலங்களிலிருந்து காலியாக உள்ள இடங்களுக்கும் இடைத்தேர்தல் நடத்தப்பட்டது.  
- 05/12/2010 அன்று 02/04/2012 அன்று பதவிக்காலம் முடிவடைய இருந்த எம். ராஜசேகர மூர்த்தி இறந்ததால் கர்நாடகாவில் காலியான இடத்துக்கு 3 மார்ச் 2011 அன்று இடைத்தேர்தல் நடைபெற்றது. பாஜக சார்பில் ஹேமமாலினி உறுப்பினரானார்.
- 04/03/2011 அன்று 02/04/2012 அன்று பதவிக்காலம் முடிவடைய இருந்த உறுப்பினர் அர்ஜுன் சிங் மரணமடைந்ததால் மத்தியப் பிரதேசத்தில் காலியான இடத்துக்கு 12 மே 2011 அன்று இடைத்தேர்தல் நடத்தப்பட்டது. பாஜக சார்பில் மேகராஜ் ஜெயின் உறுப்பினரானார்.
- 06/05/2011 அன்று 02 ஏப்ரல் 2014 வரை பதவிக்காலமுடைய உறுப்பினர் பிருத்விராஜ் சவான் பதவி விலகியதாலும், சூலை 2016 வரை பதவிக்காலம் உடைய கே.பி. ராமலிங்கம் 20 மே 2011-ல் பதவி விலகியதால் தமிழகத்தில் இடைத்தேர்தல் 22 சூலை 2011 அன்று நடைபெற்றது. மகாராட்டாவிலிருந்து இந்தியத் தேசிய காங்கிரசின் உசைன் தல்வாய் தேர்ந்தெடுக்கப்பட்டார். தமிழ்நாட்டிலிருந்து அதிமுகவின் இரபி பெர்னார்ட் தேர்ந்தெடுக்கப்பட்டார்.
- 02/04/2016 வரை பதவிக்காலம் உடைய உறுப்பினர் சில்வியசு கான்ட்பன் 10/10/2011 அன்று இறந்ததால், அசாமில் காலியாக உள்ள இடத்துக்கு 22 திசம்பர் 2011 அன்று இடைத்தேர்தல் நடத்தப்பட்டது. ஏப்ரல் 09, 2014 வரை பதவிக்காலம் உடைய எல்ஜேபியின் சபீர் அலி 15 நவம்பர் 2011-ல் பதவி விலகியதால் பீகாரில் இடைத்தேர்தல் நடைபெற்றது. இந்தியத் தேசிய காங்கிரசின் பங்கஜ் போரா அசாம் மாநிலத்திலிருந்து தேர்ந்தெடுக்கப்பட்டார். பீகாரில் இருந்து ஐக்கிய ஜனதா தள வேட்பாளராக சபீர் அலி மீண்டும் தேர்ந்தெடுக்கப்பட்டார்.
# பூசன் இலால் சாங்டே

**பூசன் இலால் சாங்டே** (*Bhushan Lal Jangde*) என்பவர் பாரதிய ஜனதா கட்சியினைச் சார்ந்த இந்திய அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் சத்தீசுகரைப் பிரதிநிதித்துவப்படுத்தும் வகையில் நாடாளுமன்ற உறுப்பினராக உள்ளார். இவர் ஒரு ஆயுர்வேத மருத்துவர் ஆவார்.
# சுரேந்திர மோதிலால் பட்டேல்

**சுரேந்திர மோதிலால் பட்டேல்** (*Surendra Motilal Patel*)(பிறப்பு: திசம்பர் 11, 1937 கடா, தா-சோஜித்ரா) பாரதிய ஜனதா கட்சியினைச் சார்ந்த இந்திய அரசியல்வாதி மற்றும் நாடாளுமன்றத்தின் மேலவையான மாநிலங்களவின் குஜராத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் ஆகத்து 2005 முதல் ஆகத்து 2011 வரை பதவியிலிருந்தார்.  
பட்டேல் பொறியியல் பட்டதாரி ஆவார். இவர் சாங்காவில் உள்ள சரோதர் அறிவியல் மற்றும் தொழில்நுட்ப பல்கலைக்கழகத்தின் (மாநில பல்கலைக்கழக சட்டத்தின் கீழ் மாநில தனியார் பல்கலைக்கழகம், 2009) தலைவராக உள்ளார். இவரது நாடாளுமன்றத் தொகுதி மேம்பாட்டு நிதியானது கிராமப்புறங்களில் பள்ளிகளின் உள்கட்டமைப்பு மேம்பாட்டிற்காக ஒதுக்கப்படுகிறது.
# புன்னிலப் பக்கி

**புன்னிலப் பக்கி** (*Savanna nightjar*)(*கேபரிகசு அபினீசு*) என்பது தெற்கு மற்றும் தென்கிழக்கு ஆசியாவில் காணப்படும் ஒரு வகை இரவு பக்கி ஆகும். எட்டு துணையினங்கள் இந்தச் சிற்றினத்தின் கீழ் அங்கீகரிக்கப்பட்டுள்ளன. அவை: கே. அ. *மான்டிகோலசு*, *கே. அ. அமோயென்சிசு*, *கே. அ. இசுடிக்டோமசு*, *கே. அ. அபினிசு*, *கே. அ. திமோரென்சிசு*, *கே. அ. கிரிசேடசு*, *கே. அ. மைண்டனென்சிசு* மற்றும் *சி. ஏ. புரோபின்கசு.* இதன் வாழ்விடம் திறந்தவெளி காடுகள் மற்றும் புதர்கள் நிறைந்த பகுதிகள் ஆகும். இதன் நீளம் சுமார் ஆகும். உடலின் மேல் பகுதிகள் பழுப்பு-சாம்பல் மற்றும் புழுவார்த்தமாதிரி, வெளிர் பழுப்பு நிறப் புள்ளிகளுடன் இருக்கும். கீழ்ப்பகுதி பழுப்பு நிறத்தில், சிறிய கோடுகளுடன் இருக்கும். புன்னிலப் பக்கி இரவாடுதல் வகையினைச் சார்ந்தது. இதன் சிறப்பியல்பான உரத்த சிணுங்கல் இதனை அடையாளம் காணப்பயன்படக்கூடியது. முக்கியமாக மாலை நேரத்தில் பறக்கும் போது இந்த சிணுங்கல்கள் கேட்கும். பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாக மதிப்பிட்டுள்ளது. ஏனெனில் இது ஒரு பெரிய வரம்பினையும் எண்ணிக்கையினையும் கொண்டுள்ளது.
# சால்வதோரி பக்கி

**சால்வதோரி பக்கி** (Salvadori's nightjar)(*கேப்ரிமுல்கசு புல்செல்லசு*) என்பது கேப்ரிமுல்கிடே குடும்பத்தில் உள்ள ஒரு வகை பக்கி ஆகும் . இது சுமத்ரா மற்றும் சாவகம் தீவில் காணப்படும். இது இந்தோனேசியாவில் மட்டுமே காணப்படும் அகணிய உயிரியாகும்.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# பிரிகோஜினின் பக்கி

**பிரிகோஜின் பக்கி** (*Prigogine's nightjar*)(*கேப்ரிமுல்கசு பிரிகோஜினி*) அல்லது **இடோம்ப்வே பக்கி** என்பது வெப்பமண்டல மத்திய ஆப்பிரிக்காவின் காணப்படும் பறவை சிற்றினமாகும். இது ஆகத்து 1955-ல் ஜயரில் உள்ள இடோம்ப்வே மலைகளில் எடுக்கப்பட்ட ஒரே ஒரு மாதிரியிலிருந்து அறியப்படுகிறது.
# பிரிகோஜினின் பக்கி

## விளக்கம்

பிரிகோஜின் பக்கி காட்டுப்பகுதியில் வாழும் சிற்றினமாகத் தோன்றுகிறது. ஆனால் இதன் பழக்கவழக்கங்கள் அல்லது இனப்பெருக்கம் குறித்து எதுவும் தெரியவில்லை. இருப்பினும் இது இதன் உறவினர்களைப் போல வெற்று தரையில் கூடு கட்ட வாய்ப்புள்ளது. இது மற்ற இரவு பக்கிகளைப் போலவே இரவு நேரத்தில் பூச்சிகளை உண்ணும் பறவையாகும்.  
பிரிகோஜின் பக்கியானது ஒரு சிறிய பறவையாகும். இது 19 செ.மீ. நீளம் வரை வளரக்கூடியது. குட்டை வால் மற்றும் பெரிய தலையினைக் கொண்டது. முதிர்ச்சியடைந்த பெண் பறவை கரும்பழுப்பு நிறத்தில் அதிக புள்ளிகளுடன் இருக்கும். பறக்கும் போது இது பழுப்பு நிறமாகக் காணப்படும். இதன் உறவினர்கள் பலவற்றில் காணப்படும் வெள்ளை இறக்கை அடையாளங்கள் இதில் இல்லை. வெளிறிய பழுப்பு நிற இறக்கை புள்ளிகள் மற்றும் வெண்மையான வால் இறகு முனைகள் உள்ளன.  
இதனுடைய பொதுவான பெயர் மற்றும் இருசொல் பெயர் பறவையியல் வல்லுநர் அலெக்சாந்தரே பிரிகோஜினை நினைவுபடுத்துகிறது.
# சோம்ப்ரே பக்கி

**சோம்ப்ரே பக்கி** (***கேப்ரிமுல்கசு பிரேனாடசு***) என்பது கேப்ரிமுல்கிடே குடும்பத்தினைச் சார்ந்த பறவைச் சிற்றினம் ஆகும். இதன் தாயகம் கிழக்கு ஆப்பிரிக்கா ஆகும்.
# சோம்ப்ரே பக்கி

## விளக்கம்

சோம்ப்ரே பக்கி தங்க-நிறமுடைய நடுத்தர அளவிலான வழக்கமான பக்கியாகும். இரு பாலின பறவைகளின் வெளிப்புற இறக்கைகளிலும் வாலின் மூலைகளிலும் சிறிய வெளிர் அடையாளங்கள் உள்ளன. இவை ஆண்களில் பெரியதாகவும் வெண்மையாகவும், பெண்களில் சிறியதாகவும், அதிக உப்பியதாகவும் இருக்கும். அரிதாக சவன்னா மற்றும் புல்வெளி வாழ்விடங்களில் காணப்படும்.
# வடகிழக்கு மலை கட்டுவிரியன்

**வடகிழக்கு மலை கட்டுவிரியன்** என்பது (Bungarus bungaroides-*பங்காரசு பங்காரோயிடிசு*) எலாபிடே குடும்பத்தினைச் சார்ந்த ஒரு நச்சு பாம்பு சிற்றினமாகும்.
# வடகிழக்கு மலை கட்டுவிரியன்

## விளக்கம்

இது ஒரு மிதமான முதல் பெரிய அளவிலான கட்டுவிரியன் பாம்பு ஆகும். இதனைக் கீழ்க்கண்ட பண்புகள் அடிப்படையில் அடையாளம் காணலாம்.  
- நடுப்பகுதியில் நீள வரிசைகளில் 15 முதுகு செதில்கள் காணப்படும். இச்செதில்களின் முன்புறம் சற்று பெரிதாகக் காணப்படுகின்றன, ஆனால் பின்புறமாகத் தெளிவாகப் பெரிதாக்கப்படுகின்றன.
- வால் பக்க தகடுகள் பொதுவாக முன்புறமாகப் பிரிக்கப்படுகின்றன. இவை சில சமயங்களில் சில ஒற்றையாக இருக்கலாம், ஆனால் எப்போதும் முனைக்கு அருகில் பிரிக்கப்படுகின்றன.
- வயிற்றுச் செதில்கள் 220–237; வால் பக்கத்தில் 44-51
- முதுகில் வழுவழுப்பான, கருப்பு நிறத்தில் மிகக் குறுகிய வெள்ளை முதல் வெளிறிய மஞ்சள் நிற கோடுகள் அல்லது குறுக்கு பட்டைகளைக் கொண்டுள்ளது. வயிற்றில், அகன்ற குறுக்கு பட்டைகள் உள்ளன.
- தலை கழுத்திலிருந்து சற்று வித்தியாசமானதாக உள்ளது. தலையின் மேற்பகுதி தட்டையானது. மூக்கு மழுங்கியது.
- ஆண் பாம்பின் மொத்த நீளம் 1400 மிமீ ஆகும்; வால் நீளம் 160 மிமீ
# வடகிழக்கு மலை கட்டுவிரியன்

## பரவலும் வாழிடமும்

இந்தச் சிற்றினம் மியான்மர், இந்தியா (அசாம், கசார் மாவட்டம், சிக்கிம்), நேபாளம் மற்றும் வியட்நாம் ஆகிய நாடுகளில் 2040 மீட்டர் உயரத்தில் காணப்படுகிறது. இதே போல் திபெத்திலும் "செர்ரா புஞ்சி, காசி மலைகள், மேகாலயா, இந்தியா" என வகை இடம் கொடுக்கப்பட்டுள்ளது.
# பேட்சு பக்கி

**பேட்சு பக்கி** (*Bates's nightjar*)(***கேப்ரிமுல்கசு பேட்சி***) அல்லது **வன பக்கி**, என்பது மேற்கு சகாரா-கீழமை ஆப்பிரிக்காவின் மழைக்காடுகளில் காணப்படும் கேப்ரிமுல்கிடே குடும்பத்தைச் சேர்ந்த ஒரு பறவை சிற்றினமாகும்.
# பேட்சு பக்கி

## விளக்கம்

பேட்சு பக்கி ஒரு பெரிய, அடர் நிறப் பக்கியாகும். இது ஓய்வாக அமர்ந்திருக்கும் நேரத்தில் இதன் பெரிய தலை மற்றும் நீண்ட வால் தெரியும். மேல் பகுதிகள் மற்றும் இறக்கை மறைப்புகள் அடர் பழுப்பு நிறத்திலும் கருப்பு மற்றும் பழுப்பு கலந்த மஞ்சள் கோடுகளுடனும் புள்ளிகளுடன் காணப்படும். பின் கழுத்தில் பொதுவாகத் தெளிவற்ற பழுப்பு கலந்த மஞ்சள் கழுத்துப்பட்டை உள்ளது. இது சில பறவைகளில் மிகவும் தெளிவாகக் காணப்படும். மார்பு பகுதி கரும்புள்ளிகளுடன் கரும் பழுப்பு நிறமாகவும், வயிற்றுப்பகுதியில் பட்டையும் தொண்டைப்பகுதி வெண்மையாகவும் இருக்கும். பறக்கும் போது ஆண் பறவையின் இறக்கையின் நுனியில் சிறிய வெள்ளை புள்ளியும், இரண்டு வெளிப்புற வால் இறகில் வெள்ளை முனைகளும் தெரியும். பெண் பக்கி வெளிர் நிறத்தில் இறக்கைகள் அல்லது வெளிப்புற வால் மீது புள்ளிகள் இல்லாமல் காணப்படும். இவை 29 முதல் 31 செ. மீ. நீளத்துடன் 89 முதல் 112 கிராம் எடை கொண்டது.
# பேட்சு பக்கி

## விளக்கம்

### குரல்

பேட்சு பக்கியின் ஓசை சத்தமாக "*ஹவ் ஹூவ்வ்வ்வ்வ்வ்வ்வ்*" என்ற முதல் குறிப்பைத் தொடர்ந்து இடைநிறுத்தம் மற்றும் மீண்டும் மீண்டும் ஒலிக்கும் தொடர் குறிப்புகளுடன் இருக்கும்.
# பேட்சு பக்கி

## பரவல்

பேட்சு பக்கி பரவல் துண்டு துண்டாகத் தொடர்ச்சியற்று காணப்படும். இதன் ஒரு பகுதி தெற்கு கேமரூனிலும், மற்றொன்று மேற்கு கேமரூன், காபோன், தெற்கு மத்திய ஆப்பிரிக்கக் குடியரசு மற்றும் மேற்கு கொங்கோ குடியரசில் காணப்படுகிறது. மூன்றாவது மேற்கு காங்கோவில் தனித்தனியாகக் காணப்படுகிறது. மற்றொன்று கிழக்கு காங்கோ மற்றும் வடமேற்கு காங்கோ மக்களாட்சிக் குடியரசில் காணப்படுகின்றது. காங்கோ மக்களாட்சிக் குடியரசு, ஐந்தாவது எண்ணிக்கை காங்கோ மக்களாட்சிக் குடியரசு முழுவதும் மற்றும் கிழக்கு உகாண்டாவில் உள்ள புவாம்பா வனப்பகுதியிலும் காணப்படும்.
# பேட்சு பக்கி

## வாழிடம்

பேட்சு பக்கி முக்கியமாகத் தாழ் நில முதன்மை மழைக்காடுகளில் வாழ்கின்றன. இங்கு இது வன விளிம்புகளை விரும்புகிறது. இவை தண்ணீருக்கு அருகில், குறிப்பாக ஆறுகள் அல்லது வெள்ளம் சூழ்ந்த காடுகளுக்கு அருகில் இருக்கலாம். முதன்மையாக மழைக்காடுகளின் விளிம்பிற்கு அருகிலும் இதனையடுத்து இரண்டாம் நிலை காடுகளிலும் தோட்டங்களிலும் காணலாம்.
# பேட்சு பக்கி

## நடத்தை

பெரும்பாலான பக்கிகளைப் போலவே, பேட்சின் பக்கியும் இரவு நேரப் பறவையாகும். இது தரையிலோ, மரம் செடியற்றப் பகுதிகளிலோ அல்லது பாதைகளிலோ அல்லது பல மீட்டர் உயரத்தில் ஒரு மரமயவேறி மீது அமர்ந்திருக்கும். கும்பிடுபூச்சி, சிள்வண்டு, வெட்டுக்கிளி, வண்டு மற்றும் அந்துப்பூச்சிகள் போன்ற இரையை உண்ணும். இது கூடு கட்டுவதில்லை மற்றும் ஒற்றை முட்டையினை நேரடியாக வெற்று நிலத்தில் அல்லது இலைசூழ்ந்த குப்பைகளுக்கு மத்தியில் இடும். கூடு சில நேரங்களில் பாதைகள் அல்லது தடங்களில் இருக்கும். இனப்பெருக்க காலம் காபோனில் டிசம்பர் முதல் ஜனவரி வரை மற்றும் காங்கோ ஜனநாயகக் குடியரசில் அனைத்து கிழிந்துவிடும்.
# நுபியன் பக்கி

**நுபியன் பக்கி** (*Nubian nightjar*; ***கேப்ரிமுல்கசு நுபிகசு***) என்பது கேப்ரிமுல்கிடே குடும்பத்தில் உள்ள ஒரு பக்கி சிற்றினம் ஆகும். இது சீபூத்தி, எகிப்து, எரித்திரியா, எத்தியோப்பியா, இஸ்ரேல், கென்யா, ஓமான், சவுதி அரேபியா, சோமாலியா, சூடான் மற்றும் ஏமன் ஆகிய நாடுகளில் காணப்படுகிறது.
# நுபியன் பக்கி

## விளக்கம்

நுபியன் பக்கி 20 முதல் 22 செ.மீ. நீளம் உடையது. இது ஓர் இரவு நேரப் பறவையாகும். இது பெரிய கண்கள் மற்றும் பெரிய அலகினைக் கொண்டது. பெரிய அலகு இரவில் இரையினை தேட உதவுகிறது. இப்பறவை மூரிசு பக்கியினை ஒத்திருக்கிறது. ஆனால் சிறியது. மூரிசு பக்கியுடன் ஒப்பிடும்போது சிறிய வால் மற்றும் மழுங்கிய இறக்கைகள் கொண்டது. மற்றொரு சிறப்பியல்பு அம்சமாகக் கழுத்தில் செம்பழுப்பு பட்டை காணப்படும். மற்ற பக்கிகளுடன் ஒப்பிடும்போது வெள்ளை இறக்கை புள்ளிகள் இறக்கையின் நுனியில் இல்லாமல் உட்பகுதியில் காணப்படும்.  
நுபியன் பக்கி மேற்குப் பலேர்க்டிக்கில் உள்ள மிகச்சிறிய பக்கியாகும் (ஸ்னோ & பெர்ரின்ஸ், 1998). கிழக்கு ஆபிரிக்காவின் வறண்ட பகுதியில் இந்தச் சிற்றினம் ஒப்பீட்டளவில் பரவலாக உள்ளது (பெர்ல்மான், 2008). மத்திய கிழக்கில், தெற்கு பலத்தீனத்தில் பிளவு பள்ளத்தாக்கு மற்றும் தெற்கு அரேபியத் தீபகற்பத்தின் செங்கடல் கடற்கரையில் இது காணப்படுகின்றது (*பேர்ட்லைப் இன்டர்நேஷனல்*, 2012). பறவையின் முந்தைய வரம்பில் சாக்கடல், அகாபா, பிடான் பள்ளத்தாக்கு மற்றும் தசான் ஆகியவை அடங்கும். ஆனால் அது இப்போது வாழ்விட அழிவின் விளைவாக பிஃபா இயற்கை காப்பகம் வரை கட்டுப்படுத்தப்பட்டுள்ளது.
# சைக்கீசு பக்கி

**சைக்கீசு பக்கி** (*Sykes's nightjar*) அல்லது **சிந்து** **பக்கி** (***கேப்ரிமுல்கசு மகக்ரட்டென்சிசு***) என்பது தெற்காசியாவில் வடமேற்கு பகுதியில் காணப்படும் ஒரு பக்கிச் சிற்றினமாகும்.  
இந்தியாவில் பிரித்தானிய இராணுவத்தில் பணியாற்றிய *கர்னல்* வில்லியம் என்றி சைக்சின் நினைவாக இந்தப் பக்கியின் சிற்றினப் பெயர் இடப்பட்டுள்ளது.
# சைக்கீசு பக்கி

## விளக்கம்

சைக்கீசு பக்கி குட்டையான வால் கொண்ட சிறிய, வெளிர் சாம்பல் நிற பறவையாகும். வால் மீது மெல்லிய கருப்புத் தடுப்பு, மேல் பகுதியில் சிறிய கரும் புள்ளிகள் காணப்படும். துரு நிற கழுத்துடன் இறக்கைகளில் ஒப்பீட்டளவில் மங்கலான துரு நிறப் புள்ளிகள் கொண்டது. இரவாடி வகையினைச் சார்ந்த இந்த பக்கி, வறண்ட புதர் மற்றும் புல்வெளிகளில் வாழ்கிறது.
# எல் அலி விண்கல்

**எல் அலி விண்கல்** (*El Ali meteorite*) 15.2 டன் (16,800 கிலோ) எடையுள்ள ஒரு விண்கல்லாகும். சோமாலியாவில் உள்ள உள்ளூர் மக்களால் பல தலைமுறைகளாக அறியப்பட்டிருந்தாலும் முதலில் 2020 ஆம் ஆண்டில் அறிவியல் பூர்வமாக அடையாளம் காணப்பட்டது. கிழக்கு ஆப்பிரிக்காவின் சோமாலிய நாட்டு கிராமப்புற பகுதியான எல் அலியில் கண்டுபிடிக்கப்பட்டதால் விண்கல்லுக்கு, எல் அலி விண்கல் எனப் பெயர் வைத்தனர்.
# எல் அலி விண்கல்

## வரலாறு

எல் அலிக்கு வடக்கே 15 கிலோமீட்டர் தொலைவில் உள்ள சுண்ணாம்புப் பள்ளத்தாக்கில் 4°17.281'வடக்கு, 44°53.893'கிழக்கு என்ற உலகளாவிய நிலைப்படுத்தல் அமைப்புத் திட்டப் பகுதியில் 2020 ஆம் ஆண்டு செப்டம்பர் மாதத்தில் கண்டுபிடிக்கப்பட்டது. உள்ளூர் மக்கள் ஐந்து முதல் ஏழு தலைமுறைகளுக்கு இடையில் இப்பாறையைப் பற்றி அறிந்திருக்கின்றனர். அந்நாட்டு பாடல்கள், நாட்டுப்புறக் கதைகள், நடனங்கள் மற்றும் கவிதைகளில் இக்கல் இடம்பெற்றுள்ளது. ஆல்பர்ட்டா பல்கலைக்கழகத்தின் மின்னணு நுண்ணுழைகோல் ஆய்வகத்தின் தலைவரான ஆண்ட்ரூ உலோகாக்கு என்பவரால் கனிமங்கள் அடையாளம் காணப்பட்டன. எலாலைட்டு என்ற கல்லின் பெயரானது அந்த கல் விழுந்த கிராமத்தின் பெயரான எல் அலியின் பெயரை அடிப்படையாகக் கொண்டு பெயரிடப்பட்டது. இரண்டாவது கனிமத்தின் பெயரானது நாசா விஞ்ஞானி இலிண்டி எல்கின்சு-டாண்டனின் பெயரை அடிப்படையாகக் கொண்டு எல்கின்சுடன்டோனைட்டு என்று பெயரிடப்பட்டது.  
இரண்டு கனிமங்களின் செயற்கைப் பதிப்புகளும் 1980 ஆம் ஆண்டுகளில் பிரெஞ்சு ஆய்வகத்தில் தயாரிக்கப்பட்டன. ஆனால் இயற்கையில் காணப்படும் வரை அவை கனிமமாக வகைப்படுத்தப்படவில்லை.
# சித்தாபுதூர்

**சித்தாபுதூர்** (*Siddhapudur*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். கோயம்புத்தூர் மத்திய சிறைச்சாலை, சித்தாபுதூரிலிருந்து சுமார் 3.5 கி.மீ. தூரத்தில், டாக்டர் நஞ்சப்பா சாலையில் அமைந்துள்ளது.
# சித்தாபுதூர்

## அமைவிடம்

கடல் மட்டத்திலிருந்து சுமார் 439 மீட்டர் உயரத்தில் அமைந்துள்ள சித்தாபுதூர் பகுதியின் புவியியல் ஆள்கூறுகள் 11°01'16.3"N 76°58'32.5"E (அதாவது, 11.021200°N 76.975700°E) ஆகும்.
# சித்தாபுதூர்

## போக்குவரத்து

### சாலைப் போக்குவரத்து

சித்தாபுதூர் வழியாக, அரசினர் மாநகராட்சி மற்றும் தனியார் நிறுவனப் போக்குவரத்து பேருந்துகள் அதிகளவில் செல்கின்றன. அருகிலேயே கோயம்புத்தூர் மாநகராட்சி நகரப் பேருந்து நிலையம் அமைந்து, போக்குவரத்தை எளிதாக்குகிறது.
# சித்தாபுதூர்

## போக்குவரத்து

### தொடருந்து போக்குவரத்து

அதிகமான மக்கள் பயன்படுத்தும் கோயம்புத்தூர் சந்திப்பு தொடருந்து நிலையம், சித்தாபுதூரிலிருந்து சுமார் 5 கி.மீ. தொலைவிலுள்ளது. இங்கிருந்து சுமார் 2.5 கி.மீ. தூரத்திலுள்ள கோயம்புத்தூர் வடக்கு தொடருந்து நிலையம் அருகிலுள்ளதாகும்.
# சித்தாபுதூர்

## போக்குவரத்து

### வான்வழிப் போக்குவரத்து

சித்தாபுதூரிலிருந்து சுமார் 8 கி.மீ. தொலைவில், கோயம்புத்தூர் பன்னாட்டு வானூர்தி நிலையம் உள்ளது.
# சித்தாபுதூர்

## கல்வி

### பள்ளி

பி. ஆர். சித்தா நாயுடு நினைவு மெட்ரிகுலேஷன் பள்ளி என்ற தனியார் பள்ளி ஒன்று சித்தாபுதூரில் இயங்குகிறது.
# சித்தாபுதூர்

## கல்வி

### கல்லூரி

மாணவிகள் பயன் பெறும் வகையில், சிறீ ராமகிருஷ்ணா மகளிர் கலை அறிவியல் கல்லூரி, சித்தாபுதூரில் அமைந்துள்ளது.
# சித்தாபுதூர்

## மருத்துவம்

ரூ.230 கோடி செலவில் கட்டப்பட்ட அருமையான சிறப்பு மருத்துவப் பிரிவுடன், சித்தாபுதூரில் ஸ்ரீ ராமகிருஷ்ணா மருத்துவமனை என்ற தனியார் மருத்துவமனை ஒன்று உள்ளது.
# சித்தாபுதூர்

## ஆன்மீகம்

### கோயில்

சித்தாபுதூரில் ஐயப்பன் கோயில் ஒன்று உள்ளது. ஆண்டு தோறும், கார்த்திகை மாதம் முதல் நாளன்று, ஐயப்ப பக்தர்கள் இக்கோயிலுக்கு விசயம் செய்து, மாலை அணிந்து, முறையாக விரதமிருந்து, பின் சபரிமலை ஐயப்பன் கோயிலுக்குச் சென்று வருவது வழக்கம். அவ்வகையில், இந்த 2022 ஆம் ஆண்டு நவம்பர் 17 (கார்த்திகை மாதம் முதல் நாள்) அன்று, இக்கோயிலுக்கு வந்து, மாலை அணிந்து விரதம் தொடங்கினர். சபரிமலை மண்டல பூசை மற்றும் மகரவிளக்கு தரிசனத்திற்காக கார்த்திகை மாதம் முதல் நாள் தொடங்கி 41 நாட்கள் விரதம் அனுசரிப்பர் ஐயப்ப பக்தர்கள். ஒவ்வோர் ஆண்டும் சனவரி மாதம் 14 ஆம் தியதி, சபரிமலை மகரசோதியை முன்னிட்டு, சித்தாபுதூர் ஐயப்பன் கோயிலில், பகலில், யானை வாத்தியத்துடன் கூடிய காட்சி சீவேலியும், அன்று மாலையில் மகா தீபாராதனையும் நடைபெறும்.
# சித்தாபுதூர்

## காவல்துறை

சித்தாபுதூர் பகுதியில் பயன்படுத்தப்படாமல் இருந்த வீடு ஒன்றைப் புதுப்பித்து, இப்பகுதியிலுள்ள காவல்துறை மற்றும் அரசு சாராத அமைப்புகள் இணைந்து, காவல்துறை இளைஞர் சங்கம் ஒன்று ஏற்படுத்தப்பட்டுள்ளது.
# 2016 பிப்ரவரி தமிழ்நாடு விண்கல் சம்பவம்

**2016 பிப்ரவரி தமிழ்நாடு விண்கல் சம்பவம்** (*2016 February Tamil Nadu meteorite incident*) இந்தியாவின் தமிழ்நாட்டிலுள்ள வேலூர் மாவட்டம் நாட்றாம்பள்ளி வட்டத்திலுள்ள தனியார் பொறியியல் கல்லூரியின் வளாகத்தில் நிகழ்ந்தது. குறிப்பிட்ட அந்த தனியார் பொறியியல் கல்லூரியின் வளாகத்தில், மர்மப் பொருள் ஒன்று வானிலிருந்து விழுந்தது என்றும், அது அதிகமான சத்தத்துடன் வெடித்து சிதறியதாகவும், அதன் காரணமாக அப்பகுதியில் நிறுத்தி வைக்கப்பட்டிருந்த வாகனங்கள் சேதமடைந்ததாகவும் தகவல்கள் வெளியாகின. அக்கல்லூரியின் பேருந்து ஓட்டுநரான காமராசு என்பவர் உயிரிழந்ததாகவும் அறிவிக்கப்பட்டது. அசாதாரணமான வகையில் ஏற்பட்ட இந்த விபத்தினால் காயமடைந்தவர்களுக்கு அப்போதைய தமிழக முதல்வர் செயலலிதா நிவாரணமும் அறிவித்தார்.  
கீழே விழுந்த அப்பொருள் 4 அடி (1.2 மீ) ஆழத்தில் ஒரு பள்ளத்தை விட்டுவிட்டு பாரதிதாசன் பொறியியல் கல்லூரியின் வளாகத்தில் உள்ள சன்னல்களை உடைத்து, காயங்களை ஏற்படுத்தியது. அந்தப் பகுதியில் இருந்த மற்றவர்கள் வழக்கத்திற்கு மாறான ஒலியைக் கேட்டதாகவும், புகைப் பட்டையைப் பார்த்ததாகவும், ஓட்டுநரின் உடலில் பாறைத் துண்டுகள் பதிக்கப்பட்டிருப்பதைக் கண்டறிந்ததாகவும் காவல்துறையினர் தெரிவித்தனர்.  
ஒரு சிறிய (11 கிராம் (0.39 அவுன்சு) எடையுள்ள நீல நிறப் பொருள் ஒன்று இச்சம்பவத்தின்போது மீட்கப்பட்டது. சில நிபுணர்கள் அது ஏதோவொரு விண்வெளி வாகனத்தின் துண்டாக இருக்கலாம் என்று பரிந்துரைத்தனர். மற்ற வல்லுனர்கள், ஒரு சிறிய விண்கல் பெரிய பள்ளத்தை உருவாக்கியிருக்க முடியாது என்றனர்.  
திருச்சிராப்பள்ளி தேசிய கல்லூரியின் அதிகாரிகள், இப்பொருள் கார்பனுடன் தொடர்புடைய ஒரு வேதி எரிகல் என்று வலியுறுத்தினர்.  
ஒருவேளை இப்பொருள் ஒரு விண்கல்லாக இருந்தால், பதிவுசெய்யப்பட்ட வரலாற்றில் விண்கல் காரணமாக ஒரு மனிதனின் முதல் உறுதிப்படுத்தப்பட்ட மரணம் இதுவாக இருக்கும்.
# முந்த்ரா அனல் மின் நிலையம்

**முந்த்ரா அனல் மின் நிலையம்** (*Mundra Thermal Power Station*) இந்தியாவின் குசராத்து மாநிலத்தில் கட்ச் மாவட்டத்தில் உள்ள முந்த்ராவில் அமைந்துள்ளது. இது அதானி பவர் நிறுவனத்தின் நிலக்கரி அடிப்படையிலான மின் உற்பத்தி நிலையங்களில் ஒன்று. இந்த மின்னுற்பத்தி நிலையத்திற்கான நிலக்கரி முதன்மையாக இந்தோனேசியாவின் புன்யுவிலிருந்து இறக்குமதி செய்யப்படுகிறது. கட்ச் வளைகுடாவின் வரும் கடல் நீரே இந்த மின் நிலையத்திற்கு நீர் ஆதாரமாக உள்ளது.  
இது உலகின் 11ஆவது பெரிய ஒற்றை இருப்பிட நிலக்கரி அடிப்படையிலான அனல் மின் நிலையம் மற்றும் தேசிய அனல் மின் நிறுவனமான விந்தியாஞ்சலுக்குப் அடுத்து இந்தியாவின் இரண்டாவது பெரிய செயல்பாட்டில் உள்ள மின்நிலையமாகும்.
# முந்த்ரா அனல் மின் நிலையம்

## திறன்

இந்த ஆலையில் ஒன்பது மின் உற்பத்தி அலகுகள் உள்ளன. அலகு # 5 முதல் 9 வரை பெரும் நுட்ப கொதிகலன் தொழில்நுட்பம் உள்ளது.  
சூலை 2012ல் அதானி பவர் நிறுவனம், இந்தோனேசியாவில் இருந்து இறக்குமதி செய்யப்படும் நிலக்கரியின் விலை உயர்வால் மின் கட்டணத்தை உயர்த்துமாறு மத்திய மின்சார ஒழுங்குமுறை ஆணையத்திடம் கோரிக்கை விடுத்தது.
| 1வது | 1 | 330 | 2009 மே |
| --- | --- | --- | --- |
| 1வது | 2 | 330 | 2010 |
| 2வது | 3 | 330 | 2010 சூலை |
| 2வது | 4 | 330 | 2010 நவம்பர் |
| 3வது | 5 | 660 | 2010 திசம்பர் |
| 3வது | 6 | 660 | 2011 சூன் |
| 4வது | 7 | 660 | 2011 அக்டோபர் |
| **மொத்தம்** | ஒன்பது | **4620** | } |
# முந்த்ரா அனல் மின் நிலையம்

## மேலும் பார்க்கவும்

- *முந்த்ரா அல்ட்ரா மெகா சக்தி திட்டம்* டாடா பவருக்கு சொந்தமானது
- முந்திரா துறைமுகம்
# எசுசார் சாலயா மின் உற்பத்தி நிலையம்

**எசுசார் சாலயா மின் உற்பத்தி நிலையம்** என்பது இந்திய மாநிலமான குசராத்தில் உள்ள ஜாம்நகர் மாவட்டத்தில் வாடினாரில் உள்ள எசுசார் சுத்திகரிப்பு நிலையத்திற்கு அருகில் அமைந்துள்ள நிலக்கரி அடிப்படையிலான அனல் மின் நிலையம் ஆகும். இந்த மின் நிலையம் எசுசார் சக்தியினால் இயக்கப்படுகிறது.  
இந்த ஆலைக்கான நிலக்கரி இந்தோனேசியாவில் உள்ள எசுசார் சக்திக்குச் சொந்தமான கேப்டிவ் சுரங்கத்திலிருந்து பெறப்படுகிறது.
# எசுசார் சாலயா மின் உற்பத்தி நிலையம்

## திறன்

இந்த மின்சக்தி நிறுவனம் **1200** **மெகாவாட்** (2x600 மெகாவாட்) நிறுவப்பட்ட திறன் கொண்டது .
| 1 | 600 மெகாவாட் | 2012 ஏப்ரல் | இயக்கத்தில் |
| --- | --- | --- | --- |
| 2 | 600 மெகாவாட் | 2012 ஜூன் | இயக்கத்தில் |
# ஒடுங்கிய வால் பக்கி

**ஒடுங்கிய வால் பக்கி** (*Slender-tailed nightjar*)(***கேப்ரிமுல்கசு கிளாரசு***) என்பது கேப்ரிமுல்கிடே குடும்பத்தில் உள்ள ஒரு பக்கி சிற்றினம் ஆகும் . இது காங்கோ மக்களாட்சிக் குடியரசு, எத்தியோப்பியா, கென்யா, சோமாலியா, தெற்கு சூடான், தான்சானியா மற்றும் உகாண்டாவில் காணப்படுகிறது.
# ஒடுங்கிய வால் பக்கி

## விளக்கம்

சற்று நீளமான நடுத்தர அளவிலான வாலினைக் கொண்ட மெலிதான பக்கி ஆகும். இரு பாலினப் பறவைகளின் இறக்கையின் வெளிப்பகுதி வாலின் பக்கங்களிலும் பெரிய வெளிர் அடையாளங்கள் உள்ளன. இது ஆண் பறவையில் வெண்மையாகவும், பெண் பறவையில் இளம் பழுப்பு கலந்த மஞ்சள் நிறத்திலிருக்கும். இவை வறண்ட சவன்னாவிலும், மற்றும் திறந்த வாழ்விடங்களிலும் காணப்படுகிறது.
# 1966 உலகக்கோப்பை காற்பந்து

**1966 உலகக்கோப்பை காற்பந்து** அல்லது **1966 பிஃபா உலகக்கோப்பை** (*1966 FIFA World Cup*) என்பது பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்தும் ஆண்களுக்கான உலகக்கோப்பை காற்பந்து போட்டியின் எட்டாவது பதிப்பாகும். இப்போட்டிகள் இங்கிலாந்தில் 1966 சூலை 11 முதல் சூலை 30 வரை நடைபெற்றன. இறுதிப் போட்டியில் இங்கிலாந்து மேற்கு செருமனியை 4-2 கணக்கில் வென்று உலகக்கோப்பையை முதல் தடவையாகக் கைப்பற்றியது. இங்கிலாந்து இக்கோப்பையை வென்ற ஐந்தாவது நாடும், கோப்பையை வென்ற மூன்றாவது புரவல நாடும் ஆகும். நடப்பு வாகையாளரான பிரேசில் குழுநிலைப் போட்டிகளிலேயே தோல்வியுற்று வெளியேறியது.  
முதல் தடவையாக உலகப்போட்டியில் கலந்து கொண்ட வட கொரியா 1–0 ஆக இத்தாலியை வென்று காலிறுதிக்குத் தகுதி பெற்றது. அதே போன்று முதல் தடவையாகப் போட்டியிட்ட போர்த்துகல் அரையிறுதியில் இங்கிலாந்து அணியிடம் 2–1 ஆகத் தோற்று மூன்றாவதாக வந்தது.  
போட்டி மற்றும் தளவாடச் சிக்கல்களைக் காரணம் காட்டி, ஆப்பிரிக்க அணிக்கு நேரடித் தகுதி இல்லை என்று பிஃபா தீர்ப்பளித்ததைத் தொடர்ந்து, தகுதிச் சுற்றில் நுழைந்த அனைத்து 15 ஆப்பிரிக்க நாடுகளும் போட்டியைப் புறக்கணித்தன. போட்டிக்கு முன்னதாக, காற்பந்து உலகக்கோப்பைக்கான வெற்றிக் கிண்ணம் திருடப்பட்டது, ஆனால் போட்டி தொடங்குவதற்கு நான்கு மாதங்களுக்கு முன்பு பிக்கிள்சு என்ற நாயால் கிண்ணம் மீட்கப்பட்டது. ஐரோப்பா தவிர்ந்த ஏனைய கண்டங்களில் உள்ள நாடுகளுக்கு செயற்கைக்கோள் மூலம் காற்பந்து உலகக்கோப்பைப் போட்டிகள் ஒளிபரப்பப்பட்டது இதுவே முதற்தடவையாகும். கோப்பை இதுவாகும். பிபிசியால் உள்நாட்டில் ஒளிபரப்பப்பட்ட இறுதிப் போட்டி, கருப்பு வெள்ளையில் காட்டப்பட்டது கடைசித் தடவையாகும்.
# 1966 உலகக்கோப்பை காற்பந்து

## தகுதி பெற்ற அணிகள்

பின்வரும் 16 அணிகள் இறுதிச் சுற்றிற்குத் தகுதி பெற்றன:  
**ஆசியா (1)**
-
**ஆப்பிரிக்கா (0)**
- *பங்குபற்றவில்லை*
**ஓசியானியா (0)**
- *எந்த அணியும் தகுதி பெறவில்லை*  
**வட, மத்திய அமெரிக்கா (1)**
-
**தென்னமெரிக்கா (4)**
-
-
-
-  
**ஐரோப்பா (10)**
-
- &nbsp;(புரவலர்)
-
-
-
-
-
-
-
-
# 1966 உலகக்கோப்பை காற்பந்து

## குழு நிலை

### குழு 1

<section begin=Standings /><section end=Standings />  
<section begin=1-1 /><section end=1-1 />  
<section begin=1-2 /><section end=1-2 />
---
<section begin=1-3 /><section end=1-3 />  
<section begin=1-4 /><section end=1-4 />
---
<section begin=1-5 /><section end=1-5 />  
<section begin=1-6 />
<section end=1-6 />
# 1966 உலகக்கோப்பை காற்பந்து

## குழு நிலை

### குழு 2

<section begin=Standings /><section end=Standings />  
<section begin=2-1 /><section end=2-1 />  
<section begin=2-2 /><section end=2-2 />
---
<section begin=2-3 /><section end=2-3 />  
<section begin=2-4 />
<section end=2-4 />
---
<section begin=2-5 />
<section end=2-5 />  
<section begin=2-6 />
<section end=2-6 />
# 1966 உலகக்கோப்பை காற்பந்து

## குழு நிலை

### குழு 3

<section begin=Standings /><section end=Standings />  
<section begin=3-1 /><section end=3-1 />  
<section begin=3-2 /><section end=3-2 />
---
<section begin=3-3 /><section end=3-3 />  
<section begin=3-4 /><section end=3-4 />
---
<section begin=3-5 /><section end=3-5 />  
<section begin=3-6 /><section end=3-6 />
# 1966 உலகக்கோப்பை காற்பந்து

## குழு நிலை

### குழு 4

<section begin=Standings /><section end=Standings />  
<section begin=4-1 /><section end=4-1 />  
<section begin=4-2 /><section end=4-2 />
---
<section begin=4-3 /><section end=4-3 />  
<section begin=4-4 /><section end=4-4 />
---
<section begin=4-5 /><section end=4-5 />
# 1966 உலகக்கோப்பை காற்பந்து

## வெளியேற்ற நிலை

### கட்டம்

<section begin=Bracket /><section end=Bracket />
# 1966 உலகக்கோப்பை காற்பந்து

## காலிறுதிகள்

<section begin=QF1 /><section end=QF1 />
---
<section begin=QF2 /><section end=QF2 />
---
<section begin=QF3 /><section end=QF3 />
---
<section begin=QF4 /><section end=QF4 />
# 1966 உலகக்கோப்பை காற்பந்து

## காலிறுதிகள்

### அரையிறுதிகள்

<section begin=SF1 /><section end=SF1 />
---
<section begin=SF2 /><section end=SF2 />
# 1966 உலகக்கோப்பை காற்பந்து

## காலிறுதிகள்

### மூன்றாமிடம்

<section begin=TPP /><section end=TPP />
# 1966 உலகக்கோப்பை காற்பந்து

## காலிறுதிகள்

### இறுதி

<section begin=Final /><section end=Final />
# மராத்தி விசுவகோசு

**மராத்தி விசுவகோசு** (*Marathi Vishwakosh*)(<span>மராத்தி கலைக்களஞ்சியம்</span>) என்பது மராத்தி மொழியில் உள்ள ஒரு இணையவழி இலவச கலைக்களஞ்சியம் ஆகும். இது இந்தியாவின் மகாராட்டிரா அரசாங்கத்தால் நிதியளிக்கப்படுகிறது.
# மராத்தி விசுவகோசு

## வரலாறு

மராத்தி மொழிக் கலைக்களஞ்சியத்தை உருவாக்கும் திட்டமானது 1960-ல் அச்சுத் திட்டமாகத் தொடங்கப்பட்டு தொடங்கப்பட்டது. மேலும் இத்திட்டத்தின் முதல் தலைவராக இலட்சுமண் சாத்திரி ஜோசி நியமிக்கப்பட்டார். கலைக்களஞ்சிய முதல் தொகுதி 1976-ல் வெளியிடப்பட்டது. 2010-ல் 18 தொகுதிகள் வெளியிடப்பட்டன. மகாராட்டிர முதல்வர் மும்பையில் அறிவித்தபடி, அக்டோபர் 25, 2011 அன்று கலைக்களஞ்சியத்தின் தொகுதிகள் இணையத்தில் வெளியிடத் தொடங்கப்பட்டது. தற்போது மராத்தி கலைக்களஞ்சிய பத்தொன்பது தொகுதிகளும் இணையத்தில் கிடைக்கின்றன.
# மராத்தி விசுவகோசு

## மராத்தி விசுவகோசு தொகுப்பாசிரியர்

விசுவகோசு பத்திரிகையின் தலைமையாசிரியர்கள் பின்வருமாறு
| 1. | தர்கதீர்த்த லக்ஷ்மன் சாஸ்திரி ஜோஷி | நவம்பர் 19, 1960 முதல் மே 27, 1994 வரை |  |
| --- | --- | --- | --- |
| 2. | பேராசிரியர். எம்.பி ரேஜ் | சூன் 4, 1994 முதல் திசம்பர் 28, 2000 வரை |  |
| 3. | சிறீ ஆர்ஜி ஜாதவ் | சனவரி 16, 2001 முதல் பிப்ரவரி 10, 2003 வரை |  |
| 4. | டாக்டர் சிறீகாந்த் ஜிச்கர் | சூலை 21, 2003 முதல் சூன் 2, 2004 வரை |  |
| 5. | விஜய வாட் | திசம்பர் 9, 2005 முதல் திசம்பர் 8, 2008 வரை மற்றும் சூன் 9, 2009 முதல் சூன் 30, 2015 வரை |  |
| 6. | திலீப் கரம்பெல்கர் | ஆகத்து 10, 2015 முதல் சனவரி 2, 2020 வரை | } |
# மராத்தி விசுவகோசு

## மேலும் பார்க்கவும்

- மராத்தி மொழி
# அருண் கோயல்

**அருண் கோயல்** (**Arun Goel**), மேனாள் இந்தியத் தேர்தல் ஆணையாளர் ஆவார் .பஞ்சாப் மாநிலத் தொகுதி இந்திய ஆட்சிப் பணி அதிகாரியான அருண் கோயல், இந்திய அரசின் கனரகத் தொழில்கள் அமைச்சகத்தின் செயலராக 31 டிசம்பர் 2022 அன்று பணி ஓய்வு பெறும் நிலையில், 18 நவம்பர் 2022 அன்றே விருப்ப ஓய்வு பெற்றார். விருப்ப ஓய்வு பெற்ற மூன்றே நாளில் அருண் கோயலுக்கு தேர்தல் ஆணையாளராக பதவி வழங்கியிருப்பது விமர்சனத்திற்கு உள்ளானது.
# அருண் கோயல்

## பதவி விலகல்

மார்ச் 9, 2024இல் தேர்தல் ஆணையர் பதவியில் இருந்து விலகுவதாக கடிதம் எழுதிய நிலையில் குடியரசுத் தலைவரால் அக் கடிதம் ஏற்றுக்கொள்ளப்பட்டது. 2024 மக்களவைத் தேர்தல் நடைபெறும் நாளினை அறிவிக்கும் சில நாள்களுக்கு முன்னர் இவர் பதவி விலகினார்.
# சுமித்ரா தேவி

**சுமித்ரா தேவி** (*Sumitra Devi*) பீகாரைச் சேர்ந்த இந்திய தேசிய காங்கிரசு கட்சியின் அரசியல்வாதி ஆவார். இவர் 1952ஆம் ஆண்டு பீகார் சட்டமன்றத்திற்கு ஜெகதீஷ்பூர் சட்டமன்றத் தொகுதியிலிருந்து முதன்முதலில் தேர்வு செய்யப்பட்டார். இவர் 1922ஆம் ஆண்டு செப்டம்பர் 25ஆம் தேதி மூங்கர் மாவட்டத்தில் பிறந்தார். இவர் 2001ஆம் ஆண்டு பிப்ரவரி ஐந்தாம் தேதி மரணமடைந்தார் .
# புள்ளியியல் கலைக்களஞ்சியம்

**புள்ளியியல் கலைக்களஞ்சியம்** (*Encyclopedia of Statistical Sciences*) என்பது யோன் வில்லி அன் சன்ஸ் வெளியிட்ட புள்ளிவிவரங்களின் கலைக்களஞ்சியம் ஆகும்.  
முதல் பதிப்பு, ஒன்பது தொகுதிகளில், 1982-ல் வெளியிடப்பட்டது. இது நார்மன் இலாயிட் ஜான்சன் மற்றும் சாமுவேல் கோட்சு ஆகியோரால் தொகுக்கப்பட்டது. இரண்டாவது பதிப்பு, 16 தொகுதிகளில், 2006-ல் வெளியிடப்பட்டது. இதனுடைய மூத்த தொகுப்பாசிரியர் சாமுவேல் கோட்சு ஆவார்.
# புள்ளியியல் கலைக்களஞ்சியம்

## மேலும் பார்க்கவும்

- *புள்ளியியல் அறிவியல் சர்வதேச கலைக்களஞ்சியம்*
# இந்தியக் கலைக்களஞ்சியம்

**இந்தியக் கலைக்களஞ்சியம்** (*Encyclopedia of India*-*என்சைக்ளோபீடியா ஆப் இந்தியா*) என்பது இந்திய வரலாறு மற்றும் கலாச்சாரம் பற்றிய நான்கு தொகுதிகள் கொண்ட கலைக்களஞ்சியமாகும். இதன் தலைமை தொகுப்பாசிரியர் இசுடான்லி வோல்பர்ட்டின் ஆவார். இந்தத் தொகுப்பு நவம்பர் 2005-ல் கேல் (செங்கேஜ்) மூலம் வெளியிடப்பட்டது. இதனுடைய பன்னாட்டுத் தரப்புத்தக எண் ஆகும்.
# இந்தியக் கலைக்களஞ்சியம்

## விமர்சனம்

*தி லைப்ரரி ஜர்னல்* வோல்பெர்ட்டின் பணியை "சிறந்தது" என்று விவரித்துள்ளது.
# பத்மபிரபா இலக்கிய விருது

**பத்மபிரபா இலக்கிய விருது** (*Padmaprabha Literary Award*) என்பது மலையாள இலக்கியத் துறையில் சிறந்த பங்களிப்புக்காக பத்மபிரபா அறக்கட்டளையால் வழங்கப்படும் ஒரு விருதாகும். மலையாள மொழியில் வழங்கப்படும் ஒரு மதிப்புமிக்க இலக்கிய பரிசாக இந்த விருது கருதப்படுகிறது. விடுதலைப் போராட்ட வீரரும் சமதருமவாதியுமான பத்மபிரபாவின் நினைவாக இந்த விருது நிறுவப்பட்டது. விருது பெறுபவருக்கு 75,000 ரூபாயுடன், இரத்தினம் பதித்த மோதிரமும் பட்டயமும் பரிசாக வழங்கப்படுகிறது. ஒவ்வோர் ஆண்டும் பத்மபிரபா இலக்கிய விருதுகள் அறிவிக்கப்படுகின்றன.
# பத்மபிரபா இலக்கிய விருது

## வெற்றி பெற்றவர்களின் பட்டியல்

- 1996 உன்னிகிருஷ்ணன் புதூர்
- 1997 பொன்குன்னம் வர்கி
- 1999 எம். லீலாவதி
- 2011 சாரா ஜோசஃப்
- 2012 விஜயலட்சுமி
- 2013 சி. வி. பாலகிருஷ்ணன்
- 2014 பென்யமின்
- 2015 வி. மதுசூதனன் நாயர்
- 2016 பிரபா வர்மா
- 2018 கல்பற்றா நாராயணன்
# சமிம் தாரிக்கு

**சமிம் தாரிக்கு** (*Shamim Tariq*) ஒர் இந்திய அறிஞரும் கட்டுரையாளரும் ஆவார். வாரணாசியில் 1952 ஆம் ஆண்டு இவர் பிறந்தார். மும்பை அஞ்சுமன்-இ-இசுலாமில் உள்ள கரிமி நூலகத்தின் இயக்குநராக இருந்தார். 2019 ஆம் ஆண்டு தன்னுடைய பதவியிலிருந்து இவர் விலகினார். சூஃபி சிந்தனை மற்றும் வேதாந்தத்தின் கொள்கைகளை பகுப்பாய்வு செய்யும் அவரது தத்துவ ஆய்வு நூலான தசாவ்வுஃப் அவுர் பக்தி 2015 ஆம் ஆண்டு உருதுக்கான சாகித்ய அகாடமி விருதை வென்றது. இரண்டு மரபுகளுக்கு இடையே உள்ள பொதுவான தன்மைகள் மற்றும் இரக்கம், நீதி, அமைதி மற்றும் சகோதரத்துவம் ஆகியவற்றின் செய்தியை இந்த படைப்பு விவரிக்கிறது. இவரது பேச்சுகளை அவரது தனி அலைவரிசையில் கேட்கலாம்.
# அங்குசெட்டிப்பாளையம்

**அங்குசெட்டிபாளையம்** (*Anguchettipalayam*), என்பது தமிழ்நாட்டின் கடலூர் மாவட்டத்தில் உள்ள பண்ருட்டி ஊராட்சி ஒன்றியத்தில் அமைந்துள்ள ஒரு ஊராகும். அங்குசெட்டிபாளையம் பண்ருட்டியில் இருந்து மேற்கு திசையில் 3 கி மீ தொலைவில் அமைந்துள்ளது. இங்கு விவசாயத்தை அடிப்படையாகக் கொண்டு வாழும் பசுமையான கிராமம். இங்கு அரசு உயர்நிலை பள்ளி உள்ளது. அதன் அருகாமையில் ஊராட்சி மன்ற அலுவலகமும் உள்ளது. இங்கு பேருந்து நிறுத்தம் அருகே காந்தி சிலையின் உருவம் அமைந்துள்ளது. அங்குசெட்டிபளையம் கிராமம் சேலம் செல்லும் வழியில் பிரதான சாலையில் அமைந்துள்ளது. அங்குசெட்டிப்பாளையம் பண்ருட்டி சட்டமன்றத் தொகுதிக்கு உட்பட்டதாகும்.
# அங்குசெட்டிப்பாளையம்

## அமைவிடம்

இந்த ஊரானது மாவட்ட தலைநகரான கடலூரிலிருந்து 28 கிலோமீட்டர் தொலைவிலும், பண்ருட்டியில் இருந்து 4 கிலோமீட்டர் தொலைவிலும், மாநிலத் தலைநகரான சென்னையில் இருந்து 190 கிலோமீட்டர் தொலைவிலும் உள்ளது.
# அங்குசெட்டிப்பாளையம்

## மக்கள் வகைபாடு

இந்த கிராமத்தில் 1978 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 8313 ஆகும். இதில் பெண்களின் எண்ணிக்கை 4255 (51.2 %) என்றும், ஆண்களின் எண்ணிக்கை 4058 என்றும் உள்ளது. எழுத்தறிவு பெற்றவர்கள் விகிதம் 63.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# புனே பழங்குடியினர் அருங்காட்சியகம்

**புனே பழங்குடியினர் அருங்காட்சியகம்** (*Pune Tribal Museum*) இந்தியாவின் மகாராட்டிர மாநிலம் புனே நகரில் அமைந்துள்ளது. புனேவில் உள்ள பழங்குடி ஆராய்ச்சி மற்றும் பயிற்சி நிறுவனத்தின் விரிவாக்கமாக 1962 ஆம் ஆண்டு அருங்காட்சியகம் நிறுவப்பட்டது, 1965 ஆம் ஆண்டு முதல் செயல்படத் தொடங்கி மகாராட்டிர பழங்குடியினரின் கலாச்சாரத்தை வெளிப்படுத்தி வருகிறது. பழங்குடியினரின் கலை மற்றும் கவித்துவ அம்சங்களைப் பாதுகாக்க உறுதிபூண்ட ஓர் இடமாக செயல்படுகிறது.
# புனே பழங்குடியினர் அருங்காட்சியகம்

## கண்காட்சிகள்

மகாராட்டிராவின் உள்ள 47 பழங்குடியினருடன் தொடர்புடைய இசைக்கருவிகள், நகைகள், கருவிகள், கைவினைப்பொருட்கள், ஆடைகள், சிலைகள், வீட்டுப் பொருட்கள், புகைப்படங்கள், ஆயுதங்கள், கருவிகள், போர் ஓவியங்கள், மூங்கில் வேலைகள், முகமூடிகள், உடைகள், பாத்திரங்கள் உள்ளிட்ட கலைப்பொருட்கள் இங்கு காட்சிப்படுத்தப்பட்டுள்ளன.
# பொது கழிப்பறை

**பொதுக் கழிப்பறை** (*public toilet*) என்பது ஒரு குறிப்பிட்ட குடியிருப்புடன் இணைக்கப்படாத கழிப்பறை (அல்லது சிறுநீர் கழிப்பிடம்) கொண்ட ஒரு சிறிய அறை அல்லது கட்டிடம் ஆகும். மேலும், இந்தக் கழிப்பறைகள் பொதுமக்கள், வாடிக்கையாளர்கள், ஆய்வாளர்கள், வணிக நிறுவன ஊழியர்கள், பள்ளி மாணவர்கள், கைதிகள் போன்றோர் பயன்பாட்டிற்குக் கிடைக்கும்  
பொது கழிப்பறைகள் பொதுவாக ஆண்கள் மற்றும் பெண்களுக்கான வசதிகளாக பிரிக்கப்படுகின்றன, இருப்பினும் சில கழிப்பறைகள் யூனிசெக்ஸ், குறிப்பாக சிறிய அல்லது ஒற்றை பொது கழிப்பறைகள். சிறப்புத் தேவையுடையவர்களுக்காக பொதுக் கழிப்பறைகளும் உள்ளன. பொதுக் கழிவறைகள் நாட்டைப் பொறுத்து வேறு பல பெயர்களில் அழைக்கப்படுகின்றன..
# ரேபிட் பேருந்து

**ரேபிட் பேருந்து** (ஆங்கிலம்: *Rapid Bus*) என்பது மலேசியாவில் உள்ள ஒரு பேருந்து போக்குவரத்துச் சேவை ஆகும். முக்கியமாக கிள்ளான் பள்ளத்தாக்கு (சிலாங்கூர் மற்றும் கோலாலம்பூர் உட்பட), பினாங்கு, குவாந்தான் மற்றும் பேராக் ஆகிய இடங்களில் பொதுப் பேருந்து சேவைகளை வழங்குகிறது.  
ரேபிட் பேருந்து என்பது மலேசியாவின் தேசிய உள்கட்டமைப்புக் கழகத்திற்குச் சொந்தமானது. மற்றும் அதன் துணை நிறுவனமான ரேபிட் பேருந்து நிறுவனத்தால் (*Rapid Bus Sdn Bhd*) இயக்கப்படுகிறது. இது ரேபிட் கே.எல் (*Rapid KL*) எனும் வணிகப் பெயரில் உள்ள பொது போக்குவரத்து சேவைகளில் ஒன்றாகும்.  
இதன் கீழ் உள்ள மற்றொரு பொது போக்குவரத்து சேவை, விரைவு இரயில் ஆகும். ரேபிட் பேருந்து மலேசியாவின் மிகப்பெரிய பொதுப் பேருந்து சேவையாகும்.